Държавен вестник, бр. 95, 2009 г., стр. 59

БРОЙ  95	
Д Ъ Р Ж А В Е Н  В Е С Т Н И К 	
СТР.  59  
рариумът) по всяка учебна дисциплина и про­
дължителността на допълнителното обучение, 
както и професионалните дейности, които следва 
да се извършат по време на стажа и неговата 
продължителност, се определят от комисиите 
по ал. 1 и се включват в предложението до 
министъра на здравеопазването. 
(3) Министърът на здравеопазването или 
оправомощено от него длъжностно лице уве­
домява писмено заявителя за определените 
мерки по ал. 1 в 14-дневен срок от вземането 
на решението.
(4) Заявителят изразява писмено съгласието 
си с определените мерки по ал. 1 чрез попълване 
на декларация по образец съгласно приложение 
№ 1а в едномесечен срок от получаване на 
уведомлението по ал. 3.“
§ 3. Създава се чл. 6а:
„Чл. 6а. (1) За провеждането на стаж по 
чл. 2а, ал. 1, т. 3 се прилагат разпоредбите на 
чл. 3, 4, 5 и 6. 
(2) За успешно приключване на стажа по 
чл. 2а, ал. 1, т. 3 лицата по чл. 6, ал. 1 издават 
удостоверение по образец съгласно приложе­
ние № 2а.“
§ 4. В чл. 7 се правят следните изменения:
1. В ал. 1 думите „за приспособяване по 
чл. 6, ал. 1“ се заменят с „по чл. 6, ал. 1 или 
чл. 6а, ал. 2“.
2. Алинеи 2 и 3 се изменят така:
„(2) Когато извършените професионални 
дейности и продължителността на преминатия 
стаж за приспособяване или на стажа по чл. 2а, 
ал. 1, т. 3 съответстват на определените по реда 
на чл. 3, ал. 2 или на чл. 2а, ал. 2, комисиите 
представят пред министъра на здравеопазване­
то мотивирано предложение за признаване на 
професионална квалификация по медицинска 
професия или на специалност в областта на 
здравеопазването.
(3) Когато извършените професионални 
дейности и продължителността на преминатия 
стаж за приспособяване или на стажа по чл. 2а, 
ал. 1, т. 3 не съответстват на определените 
по реда на чл. 3, ал. 2 или на чл. 2а, ал. 2, 
комисиите представят пред министъра на здра­
веопазването мотивирано предложение за отказ 
за признаване на професионална квалификация 
по медицинска професия или на специалност 
в областта на здравеопазването.“
§ 5. Създава се чл. 9а:
„Чл. 9а. (1) За полагането на изпити по 
чл. 2а, ал. 1, т. 2 се прилагат разпоредбите 
на чл. 8 и 9.
(2) Резултатите от изпитите се вписват като 
„издържал“ или „неиздържал“ в индивидуален 
изпитен протокол по образец съгласно прило­
жение № 3а.“
§ 6. В чл. 10, ал. 1 след думите „ал. 4“ се 
добавя „или чл. 9а, ал. 2“.
§ 7. В чл. 11 се правят следните изменения 
и допълнения:
1. Алинея 1 се изменя така:
„(1) Комисиите по чл. 79, ал. 1 от Закона 
за признаване на професионални квалифика­
ции разглеждат протокола по чл. 9, ал. 4 или 
чл. 9а, ал. 2, когато заявителят е издържал 
изпита за правоспособност или изпитите по 
чл. 2а, ал. 1, т. 2 или не ги е издържал след 
повторно явяване.“
2. В ал. 2 и 3 след думата „правоспособност“ 
се добавя „или изпитите по чл. 2а, ал. 1, т. 2“.
§ 8. Създават се чл. 11а и 11б:
„Чл.  11а. (1) Преминаването на допъл­
нително обучение по чл. 2а, ал. 1, т. 1 за 
професионална квалификация по медицинска 
професия се провежда от висшите училища, 
които са получили програмна акредитация по 
Закона за висшето образование по съответна­
та специалност за придобиване на регулирана 
медицинска професия.
(2) Допълнителното обучение по чл. 2а, 
ал. 1, т. 1 за специалност в областта на здра­
веопазването се провежда от институциите по 
чл. 7 от Наредба № 34 от 2006 г. за придобиване 
на специалност в системата на здравеопазва­
нето (обн., ДВ, бр. 7 от 2007 г.; изм., бр. 89 
от 2007 г. и бр. 55 от 2008 г.).
(3) Висшите училища и институциите по 
ал. 2 определят такса за провеждане на до­
пълнителното обучение. 
(4) Допълнителното обучение по чл. 2а, 
ал. 1, т. 1 се провежда въз основа на сключен 
договор между заявителя и ръководителя на 
обучаващата институция.
(5) В договора по ал. 3 се посочват:
1. учебните дисциплини, по които ще се 
извършва допълнително обучение;
2. хорариумът на всяка учебна дисциплина 
в случаите по ал. 1 или продължителността на 
допълнителното обучение в случаите по ал. 2;
3. графикът на лекционните курсове, семи­
нарните и практическите упражнения по всяка 
учебна дисциплина;
4. мястото на провеждане на обучението;
5. таксата, която следва да заплати заявителят.
(6) Допълнителното обучение завършва с 
изпит по съответната учебна дисциплина, прове­
ден от хабилитиран преподавател. За резултата 
от изпита се съставя протокол.
(7) След приключване на обучението и 
успешно полагане на изпита по ал. 6 висши­
те училища и институциите по ал. 2 издават 
удостоверение по образец съгласно приложение 
№ 4 за преминатото допълнително обучение 
по всяка от учебните дисциплини, определени 
по реда на чл. 2а, ал. 2.
Чл. 11б. (1) Комисиите по чл. 79, ал. 1 
от Закона за признаване на професионални 
квалификации разглеждат удостоверенията по 
чл. 11а, ал. 7 за преминатото допълнително 
обучение по всяка от учебните дисциплини, 
определена по реда на чл. 2а, ал. 2.